
ПЛАН – ПРОГРАМА

 ЗА РАБОТА ПО БДП

В ДГ „РОЗА“ за учебната 2022/2023г.



    Актуализиран във връзка с писмо № 9105–100/ 23.03.2021г. на МОН и Заповед № РД09–660/ 15.03.2021г. на МОН. 
    Изготвен от комисия по БДП, избрана на заседание на педагогическия съвет с Протокол № 1 / 15.09.2022г. в състав:  

Председател:  Илинка Ганева – учител                                          Членове: 1. Пола Петкова
                                                                                                                            2. Павлина Доева 
               
  
                                                                                                                                                                                                                       















 Комисията е легитимирана със Заповед №1/15.09.2022г.
 Планът на КБДП е приет на заседание на педагогическия съвет с Протокол№1/15.09.2023г.
    I. Общо представяне на програмата по БДП за децата в детската градина:
     Програмата по безопасност на движение по пътищата включва целите, темите, понятията и тематично разпределение за организиране на възпитанието и обучението по БДП в детската градина. В нея са формулирани и очакваните резултати от процеса на взаимодействие в ситуациите по БДП за устойчивостта и качеството на обучение. Възпитанието и обучението по БДП са целенасочен, системен и непрекъснат процес за формиране на граждански компетентности и качества на детето и са неделима част от цялостното образование и възпитание на личността. Формирането на защитни механизми при децата за съхраняване и безопасност при движение по пътищата е актуална тема в гражданското общество и важна задача на държавата, образователните институции и семейството.
    Предучилищният период е известен със своята сензитивност към външните изменения на обектите, процесите и явленията в околния свят. Децата овладяват знания за елементите и опасностите на пътя още в ранното детство, следвайки примера на по-възрастните от семейството и детската градина. Формира се способност за ориентиране и критично мислене, което е в основата на правилното оценяване на пътните ситуации. Промените, които настъпват в когнитивната, емоционалната и волева сфера, са благоприятна основа за поставяне началото на обучението по безопасност на движението. Въпреки това, поради липсата на опит, възрастови и психологични особености, децата невинаги постъпват правилно на улицата. Това налага целенасочено, системно възпитание и обучение за формиране на поведенческа култура и качества на подрастващите – наблюдателност, съобразителност, отговорност, самостоятелност и др.      
Плана на ДГ „Роза” с. Борец следва националните политики и практики за възпитание и обучение на децата по безопасност на движението по пътищата  като елемент  от цялостния процес на наложеният в Националната стратегия принцип на „Обучение по безопасност на движението по пътищата през целия живот”.

    II. ЦЕЛИ:
1. Формиране и усъвършенстване у децата на съзнателно и отговорно отношение към въпросите и задачите свързани с БДП.
2. Формиране и придобиване на основни компетентности и знания за разпознаване и преценка на основни ситуации и фактори при тяхното участие в движението по пътя.
3. Формиране  на култура на поведение на пътя и практическото и приложение.

    III. ЗАДАЧИ:
      1. Подготовка на децата по БДП от всички възрастови групи, съгласно утвърдените от министъра на образованието и науката програми за възрастови групи.
      2. Придобиване и изграждане на компетентности за поведение на пътя, основани на знания, умения и отношения.
      3. Запознаване на децата с опасностите по пътя, начините за тяхното предотвратяване и защита на човека от въздействия с опасен характер, предизвикани от уличното движение.
      4. Създаване на условия за безопасно придвижване на децата от детската градина до дома им, взаимодействие и сътрудничество с родителите.
      5. Ефективно използване на съвременните информационни и мрежови технологии за повишаване качеството на възпитателно-образователния процес’
      6. Трениране на практически умения за безопасно поведения.
      7.Повишаване нивото на професионалната компетентност на учителите по БДП.

    IV. ДЕЙНОСТИ И МЕРОПРИЯТИЯ: 

       1.Изготвяне на план за работа по БДП за учебната 2022/2023год.
Отг.: председател КБДП
Срок: м. септември
       2. Приемане на плана на заседание на ПС;
Срок: м. септември
       3.Информиране на педагогическия съвет за дейността на КБДП и организацията на обучение по БДП
       4. Провеждане на обучаващи, игрово-познавателни и практически ситуации по БДП;
Отг.: учител
Срок: постоянен
       5. “Пешеходци и автомобили“ – изработване на колективни изделия – рисунки, макети по БДП и изложба на произведенията;
Отг.: учител
Срок: м. ноември 
      6. Презентация – „Внимание опасност“ на тема „Безопасността на детето“;
Отг.: учител
Срок: м. януари 
      7. “Движението по улиците има свои правила“ – игрово-познавателни и практически упражнения по БДП, решаване на казуси.
Отг.: учител
Срок: м. април 

Общата цел на възпитателно-образователния процес по БДП изисква у децата от ДГ да се изградят елементарни представи и понятия за пътното движение. Начални умения и знания за безопасно придвижване като участници на пътя. Тази цел се конкретизира, както следва:
 1. Развиване сензориката на децата/ възприемане и различаване на цветове и форми, движение, анализиране на информация от светлинни и звукови сигнали/.
 2. Различават улично платно, тротоар.
     3. Знаят кой къде се движи.
     4. Не трябва да се движат сами.
     5. Знаят къде е опасно да се движат и защо.
     6.Умеят да се ориентират в елементарна пътна ситуация.
 7.Спазват определени правила при движение.
     8.Знаят къде е опасно и безопасно да се играе.
 9.Умеят да се придвижват самостоятелно на къси разстояния.
 10.Правят елементарни констатации на наблюдавана пътна ситуация.
 11. Търсят и откриват пътни знаци и сигнали за пешеходците.

Съгласно Наредба № 5 от 2016 год. за ПО, обучението по БДП в съдържателен план присъства в образователното направление Околен свят. Взаимодействие  с други образователни направления : БЕЛ, Математика, Изобразително изкуство, Конструиране и технологии и Физическа култура.
Обучението по БДП в детската градина  се осъществява задължително във всички групи в основни и допълнителни форми на педагогическо взаимодействие, разпределено по теми.
    Постигането на компетентностите за ориентиране в пътната среда се осъществява в следните глобални области: елементи на пътната среда; участници в движението; пътни превозни средства; пътна сигнализация; обезопасителни и защитни средства.
    Постигането на компетентностите за спазване на правила за безопасност и култура на поведение на пътя се разгръща в следните направления: правила за движение на пешеходец; правила за движение на велосипед; правила за движение в жилищна зона; правила за поведение на автобусна спирка; опасни и безопасни места за игра; понятие за пътнотранспортно произшествие; сензорна и моторна двигателна активност.
    Примерно разпределение на минималния брой на основните педагогически ситуации за обучението по БДП в детската градина:

	Първа група
	Втора група
	Трета група
	Четвърта група

	5 педагогически ситуации
	5 педагогически ситуации
	6 педагогически ситуации
	7 педагогически ситуации



    Обучението по БДП в детската градина се осъществява задължително във всички групи в основни и допълнителни форми на педагогическо взаимодействие. Може да се осъществява интегрирано по различните образователни направления или в допълнителни форми. Педагогическата ситуация е основна форма на взаимодействие, при превес на играта като основна дейност в тази възраст.
    Разработеното учебно съдържание следва да бъде включено в програмната система на съответната възрастова група.
    Теми, очаквани резултати и нови понятия
    Първа група

	Области на компе–тентност
	Тематично направление
	Тема
	Очаквани резултати и нови понятия

	Пътна среда
	Елементи, обхват и вид на пътя
	Моят дом
	Има представа за сградите и пътя пред дома си. Ориентира се по тях. Различава кое се движи и кое не се движи на пътя. Определя подвижни и неподвижни елементи.
* дом, път, движи се, не се движи

	Пътна среда
	Обезопасителни и защитни средства
	Пътувам с мама и татко
	Знае мястото си в автомобила и назовава предпазни средства, които използват децата. Знае предназначението им. Разбира, че в превозното средство трябва да се спазват правила.
*дете–пътник, детско столче, седалка, колан, правила.



	Пътна среда
	Пътни превозни средства
	Моите играчки
	Знае наименованията на някои превозни средства и се ориентира в техните части. Разпознава игрови средства и ги използва по предназначение.
* камионче, моторче, влакче, количка.

	Пътна среда
	Пътна сигнализация
	Разпознавам звук и цвят
	Формира сензорни усещания и възприятия за звук и цвят. Определя звуковете по сила. Разпознава цветовете на светофара–червен, жълт, зелен.
*силен и слаб звук, звук на кола, цветове– червено, жълто и зелено.

	Пътна среда
	Участници в движението
	С мама и татко на разходка
	Придвижва се за ръка с възрастните, когато е на улицата. Определя разстоянието до възрастния–близо и далече. Разпознава участници в движението. Да се научат къде и как се движат по улицата.
*шофьор, дете, родители, до него, близо, далече.

	
	
	
	



Теми, очаквани резултати и нови понятия
Трета сборна група




	Области на компе–тентност
	Тематич
но направле
ние
	тема
	Очаквани резултати и нови понятия

	Пътна среда
	Пътни знаци
	Познаваме ли пътните знаци
	Познава характ. особености на указ. знаци, като се ориентират по форма и цвят. Знае как се преминава под падлез. Осмисля ролята на пътните знаци за пешеходеца и съобразява поведението си спрямо тях.
*предупр. и указ–ни пътни знаци А18-пешеходна пътека, А19- деца  

	Пътна среда
	Пътни превозни средства
	Могат ли хората без превозни средства
	Има представа за превозни средства по суша, въздух и вода и ги сравнява. Може най-общо да определи причините за удар между тях.
*превозни средства по суша, въздух и вода- каруца, автомобил, камион, автобус, влак, кораб, самолет; прев. средства със спец. режим на работа- пожарна полиц. кола и др.

	Правила и култура на поведение на пътя
	Правила за движение на пешеходец
	Какво трябва да знае малкия пешеходец
	Изброява правилата, които трябва да спазва пешеходеца. Да познава правилата за пресичане на двупосочно платно. Наблюдава и съобразява светлинни сигнали.
*пресичане на двупосочно пътно платно с възрастен, светлинни сигнали.

	Правила и култура на поведение на пътя
	Правила за движение с велосипед
	Какво трябва да знае малкият велосипедист
	Изброява правилата, които трябва да спазва велосипедиста. Знае при какви случаи е водач, в какви пешеходец и защо трябва да носи светлоотразителна жилетка. Регулира поведението си при сигнал.
*пешеходец с велосипед, светлоотразителна жилетка, каране в права посока, каране с умерено темпо, паркиране.

	Правила и култура на поведение
	Правила за движение в жилищна зона
	Моят път до детската градина
	Има практически план за безопасно придвижване. Изразява готовност за спазване на правила за придвижване. Познава безопасния маршрут до ДГ.
*придвижване с възрастен; безопасен път.

	Правила и култура на поведение на пътя
	Основни правила за движение на велосипед
	На площадката за велосипедисти
	Демонстрира готовност за спазване на правила и регулиране на поведението. Спазва предписанията на пътните знаци и правила при игра с велосипед.
*вело пътека, завой наляво, завой на дясно, змейка

	
	
	
	




    Оценяването на компетентностите по БДП може да се осъществи чрез наблюдение, тестове и игри.
    За постигане на очакваните резултати от обучението могат да се използват познавателни книжки, учебни помагала, планове и схеми на населеното място и големи пътни възли, учебно-помощна литература за учителя, нормативната уредба, регламентираща безопасното движение и др.
    Настоящият план е утвърден със Заповед № 3/ 15.09.2022г.





                                                                                                  Директор:………………………
                                                                                                                      / Цв. Андонова/      

